AIŠKINAMASIS RAŠTAS

Dėl audito įmonės išrinkimo uždarosios akcinės bendrovės „Molėtų vanduo“ finansinių ataskaitų rinkinių auditui atlikti

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų vanduo“ (toliau – Bendrovė) 2016 m. gruodžio 5 d. raštu Nr. IS-142 „Dėl audito paslaugų parinkimo“ prašo išrinkti audito įmonę 2016, 2017, 2018 metų finansinių ataskaitų rinkinių auditui atlikti. Bendrovė raštu apklausė tris tiekėjus dėl audito paslaugų atlikimo. Pasiūlymų vertinimo kriterijus – mažiausia kaina. UAB „RG verslas“ pasiūlymas (2016-2018 m.) – 6000,00 Eur (be PVM), UAB „Jungtinė auditorių kontora“ – 7500,00 Eur (be PVM), V. Vavriščiuk individuali įmonė – 5250,00 Eur (be PVM). Už 2016, 2017, 2018 metų finansinių ataskaitų rinkinių audito atlikimą mažiausią kainą - 5250 Eur (be PVM) - pasiūlė D. Vavriščiuk individuali įmonė.

Vadovaudamasis Lietuvos Respublikos akcinių bendrovių įstatymo 20 straipsnio 1 dalies 5 punktu, visuotinis akcininkų susirinkimas (Molėtų rajono savivaldybės taryba) priima sprendimą dėl audito įmonės išrinkimo ir nustato audito paslaugų apmokėjimo sąlygas.

Parengto sprendimo projekto tikslas – išrinkti uždarajai akcinei bendrovei „Molėtų vanduo“ audito įmonę 2016, 2017, 2018 metų finansinių ataskaitų rinkinių auditui atlikti ir nustatyti audito paslaugų apmokėjimo sąlygas.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 24 punktas, 4 dalis;

Lietuvos Respublikos įmonių finansinės atskaitomybės įstatymo 24 straipsnio 1 dalis;

Lietuvos Respublikos akcinių bendrovių įstatymo 20 straipsnio 1 dalies 5 punktas, 58 straipsnio 2 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos teisės aktų nuostatos.

Neigiamų pasekmių nenumatoma.

**4. Priemonės sprendimui įgyvendinti**

Atliktas Bendrovės 2016, 2017, 2018 metų finansinių ataskaitų rinkinių auditas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Už audito paslaugų atlikimą Bendrovė iš savo biudžeto lėšų sumokės 5250,00 Eur (be PVM), kiekvienais metais po 1750,00 Eur (be PVM).

**6. Vykdytojai, įvykdymo terminai**

Sprendimo vykdytojas – UAB „Molėtų vanduo“